પરંતુ છેલ્લા મહિનામાં વ્યાજ ચૂકતે કરવાનું રહી જતાં આરોપી દ્વારા છેલ્લા 15 દિવસથી અવાર-નવાર ધાકધમકી આપવામાં આવતી હતી. દરમિયાન ગઇકાલે યુવાન યશવંતસિંહને વધુ એક વખત આરોપી ધર્મેન્દ્ર તથા તેની સાથેના બે અજાણ્યા શખ્સોએ તળાવની પાળે તોપ પાસે આંતરી લઇ ઢીકાપાટુનો માર મારી, બિભત્સ વાણી વિલાસ આચરી વ્યાજની ઉઘરાણી કરી હતી. જેને લઇને ડરી જતાં યુવાન યશવંતસિંહ ઝેરી દવા પી લઇ આપઘાત કરવાનો પ્રયાસ કર્યો હતો. આ બનાવના પગલે યુવાનને હોસ્પિટલમાં સારવાર આપવામાં આવી હતી. જ્યાં સારવાર લીધા બાદ યુવાને ધર્મેન્દ્ર સહિતના આરોપીઓ સામે નાણા ધિરધાર અધિનિયમ તેમજ માર મારી ધમકી આપ્યાની ફરિયાદ નોંધાવતા સીટી એ ડિવિઝન પોલીસ દ્વારા તપાસ હાથ ધરવામાં આવી છે.